Agenda for Cabinet on Dydd Mawrth, 17eg Ionawr, 2017, 9.30 am\nDydd Mawrth, 17eg Ionawr, 2017 9.30 am\nDatganodd y Cynghorydd Butler gysylltiad personol yn eitem rhif 10 ar y rhaglen – Polisïau Statudol Treth y Cyngor a Threthi Busnes 2017/18.\nDatganodd y Cynghorwyr Bithell a Brown gysylltiadau personol yn eitem rhif 10 ar y rhaglen – Polisïau Statudol Treth y Cyngor a Threthi Busnes 2017/18.\nDatganodd y Cynghorydd Kevin Jones gysylltiad personol yn eitem rhif 16 ar y rhaglen - Model Darparu Gwahanol Gofal Cymdeithasol y Gwasanaeth Gofal Dydd a Chyfleoedd Gwaith Anableddau Dysgu.\nCofnodion PDF 54 KB\nPwrpas: I gadarnhau, fel cofnod cywir gofnodion y cyfarfodydd ar 6 Rhagfyr 2016 ac 13 Rhagfyr, 2016.\nCofnodion y Cyfarfod Blaenorol , eitem 118. PDF 109 KB\nRoedd cofnodion y cyfarfodydd a gynhaliwyd ar 6 Rhagfyr 2016 ac 13 Rhagfyr 2016 wedi eu cylchredeg gyda’r rhaglen.\nAr gofnod rhif 109 – Cynllun Strategol Cymraeg mewn Addysg, eglurodd y Cynghorydd Bithell fod ei sylw yn ymwneud â chyllid gohiriedig, Cytunwyd y byddai’r cofnod yn cael ei ddiwygio i adlewyrchu hynny.\nCymeradwyo’r cofnodion fel cofnod cywir yn amodol ar y newid uchod.\nPwll Nofio Cei Conna : Trosolwg o Gynllun Busnes 'Cambrian Aquatics' 2016/18 PDF 84 KB\nPwrpas: Ystyried y Dyraniad I 'Cambrian Aquatics' ar gyfer y Flwyddyn 2017/18\nCyflwynodd y Cynghorydd Kevin Jones yr adroddiad Trosolwg o Gynllun Busnes Pwll Nofio Cei Connah: Cambrian Aquatics 2016/18 a chroesawodd Simon Morgan, Cyfarwyddwr Cambrian Aquatics i’r cyfarfod.\nEglurodd y Prif Swyddog (Newid Trefniadol) gefndir yr adroddiad yn dilyn trosglwyddiad Cambrian Aquatics fel rhan o’r cynllun Trosglwyddo Asedau Cymunedol (CAT) ym mis Mai 2016.\nErs i’r pwll nofio agor ym mis Mai 2016 roedd wedi gweithredu’n llwyddiannus ac roedd yr adroddiad yn rhoi crynodeb o’r cynnydd cadarnhaol a wnaed. Roedd yr adroddiad hefyd yn cynnig grant o £0.065 miliwn am yr ail flwyddyn o weithredu yn seiliedig ar gynllun busnes wedi’i ddiweddaru a ymddangosodd fel eitem rhif 15 ar y rhaglen a byddai’n cael ei thrafod mewn sesiwn gaeedig yn sgil sensitifrwydd masnachol.\nDiolchodd Simon Morgan yr Arweinydd am y cyfle i annerch Aelodau i amlygu cynnydd Cambrian Aquatics hyd yma.\nEglurodd bod 26 o staff wedi cael eu recriwtio a dros £20,000 wedi ei fuddsoddi mewn hyfforddi staff ers ei sefydlu. Roedd 14 ysgol gynradd yn defnyddio’r pwll ar gyfer gwersi nofio gyda’r cyfle am waith distaw ar ôl eu gwersi nofio.Roedd pob un o’r buddion cymunedol wedi eu cyflawni ac roedd nifer y sesiynau nofio cyhoeddus wedi dyblu ac wedi cael adborth ardderchog. Roedd atodlen gynnal a chadw glir ar waith gyda chynlluniau i ddisodli’r goleuadau presennol sy’n llai effeithlon o ran ynni ac roedd gwaith yn cael ei wneud i ddenu cyllid grant i dalu am y prosiect hwnnw. Roedd llif arian y busnes yn parhau’n her ond roedd y targed o £50 yr awr yn cael ei gyflawni ar y cyfan.\nDywedodd y Prif Swyddog (Newid Trefniadol) ei fod yn esiampl ardderchog o CAT llwyddiannus. Byddai’r grant refeniw o £0.065 miliwn yn cynorthwyo’r busnes i ddechrau ar yr ail flwyddyn a'i helpu i greu cronfeydd wrth gefn ar gyfer y dyfodol.\nDiolchodd y Cynghorydd Attridge i Simon Morgan, y Prif Swyddog (Newid Trefniadol) a’r Cynghorydd Kevin Jones am y gwaith ar y CAT. Roedd yr adroddiad yn gadarnhaol ac yn dangos fod yr hyn roedd yr awdurdod wedi mynd ati i'w gyflawni wedi ei sicrhau ac wedi arwain at ddiogelu dyfodol y pwll nofio yng Nghei Connah ar gyfer cenedlaethau’r dyfodol.\nMewn ymateb i gwestiwn gan y Cynghorydd Bithell, eglurodd y Prif Swyddog (Newid Trefniadol) fod gwaith yn mynd rhagddo gyda Chynghorau Tref a Chymuned i geisio denu buddsoddiadau ar gyfer Cambrian Aquatics. Ychwanegodd Simon Morgan fod y cyfleusterau yn cael eu defnyddio gan drigolion o ddalgylch eang iawn ac roedd gwybodaeth ddemograffig ar y defnydd cyffredinol wedi’i rannu gyda Chynghorau Tref a Chymuned.\nDywedodd y Cynghorydd Shotton fod hwn yn drobwynt i Gyngor Sir y Fflint, a welodd sefydliad yn tyfu o’r ddaear i fyny, rhywbeth na welwyd o’r blaen, a gellid rhannu profiadau gyda CATs eraill. Cadarnhaodd Simon Morgan fod cyfarfodydd wedi eu cynnal gyda grwpiau CAT eraill ac roedd yn barod i gynnig cyngor ar eu datblygiad.\nDarparu grant refeniw o £0.065 miliwn i Cambrian Aquatics i gefnogi gweithrediad pwll Nofio Cei ... view the full Cofnodion text for item 119.\nCyllideb Cronfa'r Cyngor 2017/18 - Rhan 3 Strategaeth Derfynol PDF 118 KB\nCefndir eitem 120.\nY penderfyniad ar gyfer eitem 120.\nPwrpas: I amlinellu Rhan 3 o Strategaeth y Gyllideb\nEnc. 1 for Council Fund Budget 2017/18 – Part 3 Closing Strategy , eitem 120. PDF 80 KB\nEnc. 2 for Council Fund Budget 2017/18 – Part 3 Closing Strategy , eitem 120. PDF 50 KB\nCyflwynodd y Chynghorydd Shotton adroddiad Cyllideb Cronfa’r Cyngor 2017/18 - Strategaeth Gloi Rhan 3 a oedd yn cynnig diweddariad ar y swm sy’n weddill i’w ganfod i gyflawni cyllideb gytbwys.\nEglurodd y Prif Weithredwr mai’r bwlch a oedd yn weddill oedd £2 filiwn a oedd yn gynnydd bychan ar y ffigwr o £1.9 miliwn a adroddwyd i’r Cyngor Sir ym mis Rhagfyr. Y cyfleoedd cyfyngedig a oedd ar gael i gau’r bwlch, a amlinellwyd yn yr adroddiad llawn oedd:\n· Gofal Cartref – Lefelau Ffioedd\n· Trethu Lleol\n· Buddsoddiad mewn Ysgolion\n· Defnydd o Gronfeydd wrth Gefn a Balansau\nO ran Gofal Cartref, roedd Llywodraeth Cymru (LlC) wedi gwneud cyhoeddiad yn ddiweddar ar godi’r uchafswm ffioedd o’r swm presennol o £60 yr wythnos i £70 yr wythnos o 1 Ebrill 2017. Byddai’n cynhyrchu incwm ychwanegol o £0.238 miliwn i Sir y Fflint yn 2017/18. Yn ogystal, roedd LlC wedi cyhoeddi fel rhan o’r Setliad, y byddai £10 miliwn yn ychwanegol yn cael ei ddarparu i gefnogi cost gynyddol gofal cartref ar draws Cymru. Yn seiliedig ar ddosbarthiad y fformiwla dybiedig, dylai’r Cyngor dderbyn cyllid ariannol o oddeutu £0.430 miliwn.\nMae Awdurdod Tân ac Achub Gogledd Cymru wedi cymeradwyo cynnydd o 4% yn ei ardoll, ac o ran Sir y Fflint, gan ystyried newid poblogaeth, roedd hyn yn golygu cynnydd blynyddol o 4.52% (£0.317 miliwm) nad yw wedi’i gynnwys yn y gyllideb. Un opsiwn oedd ychwanegu’r cynnydd yn yr ardoll i'r cynnydd a fwriadwyd mewn Treth y Cyngor a fyddai'n ei godi o 3.00% i 3.55%.\nEglurodd y Rheolwr Cyllid Corfforaethol fod yna opsiwn i ddefnyddio cronfeydd wrth gefn i gynorthwyo i gau’r bwlch yn y gyllideb a fyddai ond yn cynnig datrysiad am un flwyddyn. Fel rhan o’r opsiynau Stiwardiaeth Ariannol Corfforaethol, roedd swm o £0.699 miliwn eisoes wedi’i glustnodi i ddiwallu costau blwyddyn gyntaf Ardoll Trethi Prentisiaid newydd Llywodraeth y DU. Roedd angen penderfyniad ar yr hyn a ystyriwyd yn ddefnydd darbodus o gronfeydd wrth gefn gan ystyried cynaliadwyedd y gyllideb yn y dyfodol a'r lefelau cronfeydd wrth gefn a oedd yn parhau am flynyddoedd i ddod.\nY risgiau a’r materion oedd yn weddill, a fanylwyd yn llawn yn yr adroddiad, oedd:\n· Grant Amgylchedd Sengl\n· Costau Cludiant\n· Canolfan Ailgylchu Gwastraff y Cartref\n· Incwm Maes Parcio - Neuadd y Sir\n· Effaith Canlyniad 2016/17\nMewn ymateb i gwestiwn gan y Cynghorydd Bithell, eglurodd y Prif Weithredwr fod disgwyl i’r cynnydd ym Mhraesept yr Heddlu fod rhwng 3.5/4%.\nEglurodd y Prif Weithredwr y byddai’r adroddiad yn cael ei ystyried mewn cyfarfod arbennig o’r Pwyllgor Trosolwg a Chraffu Adnoddau Corfforaethol ar 20 Ionawr, ac roedd pob Aelod wedi’u gwahodd iddo. Byddai cynigion terfynol y gyllideb yn cael eu hystyried gan y Cabinet ar 14 Chwefror cyn i'r Cyngor Sir ei ystyried yn ddiweddarach y diwrnod hwnnw.\n(a) Dylid nodi manylion a goblygiadau Setliad Terfynol Llywodraeth Cymru; ac\n(b) Adolygu’r opsiynau cyfyngedig dros gau’r ‘bwlch’ oedd yn weddill o £2 miliwn, ar gyfer ymgynghori gyda’r Pwyllgor Trosolwg a Chraffu Adnoddau Corfforaethol.\nCyllideb Refeniw a Chyfrif Refeniw Tai (CRT) 2017/2018 Drafft PDF 96 KB\nPwrpas: Cyflwyno er cymeradwyaeth y Gyllideb Refeniw a'r Cyfrif Refeniw Tai (CRT) 2017/2018 Drafft\nEnc. 1 for Draft 2017/2018 Revenue Budget and Housing Revenue Account (HRA) , eitem 121. PDF 2 MB\nEnc. 2 for Draft 2017/2018 Revenue Budget and Housing Revenue Account (HRA) , eitem 121. PDF 91 KB\nEnc. 3 for Draft 2017/2018 Revenue Budget and Housing Revenue Account (HRA) , eitem 121. PDF 63 KB\nEnc. 4 for Draft 2017/2018 Revenue Budget and Housing Revenue Account (HRA) , eitem 121. PDF 58 KB\nCyflwynodd y Cynghorydd Brown Gyllideb Cyfrif Refeniw Tai (HRA) Drafft 2017/18 a Rhaglen Gyfalaf 2017/18.\nRoedd angen i’r HRA gynhyrchu cynllun busnes 30 blynedd yn canolbwyntio ar gyflawni Safon Ansawdd Tai Cymru (SATC), addewidion y ddogfen Dewisiadau, arbedion effeithlonrwydd parhaus a wnaed a 200 t? Cyngor newydd yn cael eu hadeiladu. Roedd y darlun tymor hirach yn dangos cyfrif cryf gyda gwarged incwm dros anghenion gwariant a oedd yn cyflwyno cyfleoedd i wneud rhagor i wella darpariaeth gwasanaeth, darparu sicrwydd y gellid cynnal SATC unwaith y byddai'n cael ei gyflawni, a gallai ddarparu rhagor o gyllid cyfalaf ar gyfer adeiladu o’r newydd.\nRoedd cynnydd rhent o 2.5% (tynnu neu ychwanegu hyd at £2) yr wythnos yn cael ei argymell fel yr oedd cynnydd mewn rhenti garejys o £1 yr wythnos a chynnydd o £0.20 yr wythnos mewn rhenti plotiau garej.\nRoedd £20m wedi’i gynnwys yn y Rhaglen SATC a Buddsoddiad Asedau ar gyfer 2017/18 a oedd yn cynnwys darpariaeth ar gyfer ffrydiau gwaith mewnol, gwaith amlennu allanol, rhaglenni amgylcheddol, gwaith peryglon tân a Deddf Gwahaniaethu ar Sail Anabledd, asbestos, gwaith gollyngiadau nwy ac effeithlonrwydd ynni. Yn ogystal, roedd £7,704 o fenthyca darbodus yng nghyllideb 2017/18 ar gyfer cynlluniau adeiladu tai’r Cyngor.\nDywedodd y Cynghorydd Shotton fod hon yn flwyddyn dyngedfennol i Sir y Fflint gyda chynnydd ar gynlluniau adeiladu o’r newydd a buddsoddiad yn y stoc tai presennol. Cytunodd y Cynghorydd Attridge a dywedodd fod ymrwymiad wedi’i gwneud yn 2012 i adeiladu tai Cyngor newydd ac roedd hynny wedi’i wireddu bellach.Roedd angen mawr am y cartrefi ac roedd wedi derbyn canmoliaeth ddyddiol am y cynllun yng Nghei Connah.\nDywedodd y Prif Weithredwr fod yr ymrwymiad yn y ddogfen Dewisiadau wedi eu hanrhydeddu ond roedd y Lwfans Atgyweiriadau Mawr (MRA) yn dal i fod yn risg gan nad oedd sicrwydd i’w barhad tymor hir gan nad oedd arian cyfalaf craidd wedi ei sicrhau ar lefel genedlaethol.\nGwnaeth y Cynghorydd Brown sylw ar Safon Sir y Fflint a fod y cynllun adeiladu o’r newydd yng Nghei Connah wedi rhagori ar ddisgwyliadau tenantiaid.\n(a) Dylid cymeradwyo’r gyllideb HRA ar gyfer 2017/18 fel yr amlinellir yn y cynllun busnes a’i argymell i’r Cyngor;\n(b) Dylid cymeradwyo cynnydd mewn rhent o 2.5% (tynnu neu ychwanegu hyd ar £2) fel yr amlinellwyd yn y cynllun busnes gyda rhenti targed yn cael eu gosod ar gyfer tenantiaethau newydd;\n(c) Cymeradwyo cynnydd o £1 yr wythnos mewn rhenti garejys a chynnydd o £0.20 yr wythnos mewn rhenti plotiau garejys a’i argymell i’r Cyngor; a\n(d) Cymeradwyo’r Rhaglen Gyfalaf HRA arfaethedig ar gyfer 2017/18 fel y nodwyd yn Atodiad D.\nAil-brynu Eiddo a Werthwyd gan y Cyngor, Eiddo Hawl i Brynu (HIB) PDF 90 KB\nPwrpas: Cymeradwyo cynigion a meini prawf perthnasol i ail-brynu eiddo a werthwyd gan y Cyngor\nEnc. 1 for Buy back of Council Right to Buy (RTB) Properties , eitem 122. PDF 390 KB\nCyflwynodd y Cynghorydd Brown adroddiad Prynu Eiddo Hawl i Brynu'r Cyngor yn Ôl. Cynigiwyd polisi newydd a oedd yn amlinellu ymagwedd y Cyngor at fynd ati’n strategol i brynu eiddo a oedd yn dod ar gael ar y farchnad agored gan gynnwys yr opsiwn i brynu hen eiddo’r Cyngor a oedd wedi eu gwerthu dan y cynllun Hawl i Brynu.\nEglurodd y Prif Swyddog (Cymuned a Menter) fod y polisi hefyd yn amlygu’r amgylchiadau posibl lle gallai’r Cyngor ystyried prynu eiddo i fod yn “gaffaeliad strategol”, lle bo achos busnes cadarn dros wneud hynny.\nRhai esiamplau o “gaffael strategol” oedd:\n· Eiddo sy’n achosi malltod mewn cymdogaethau lle’r oedd gan y Cyngor gysylltiad neu fuddsoddiad;\n· Eiddo lle’r oedd y perchennog yn cael trafferth gyda morgais neu gost cynnal yr eiddo;\n· Eiddo a allai ddiwallu galw heb ei fodloni; a\n· Eiddo a fyddai’n rhyddhau tir neu fynediad at safle sy’n addas ar gyfer datblygu tai fforddiadwy.\nCroesawodd y Cynghorydd Shotton yr adroddiad a oedd yn garreg filltir arwyddocaol wrth helpu i fynd i’r afael â’r argyfwng tai parhaus.\nDywedodd y Prif Swyddog (Cymuned a Menter) fod yr adroddiad wedi’i ystyried y Pwyllgor Trosolwg a Chraffu Cymuned a Menter ac wedi’i groesawu gan Aelodau.\nCymeradwyo gweithrediad Polisi Caffael Strategol (yn cynnwys Prynu Eiddo Hawl i Brynu yn ôl).\nNodiadau Canllawiau Cynllunio Lleol i'w mabwysiadu'n ffurfiol fel Nodiadau Canllawiau Cynllunio Atodol PDF 87 KB\nCefndir eitem 123.\nY penderfyniad ar gyfer eitem 123.\nPwrpas: Ceisio cymeradwyaeth derfynol ar gyfer 20 o Nodiadau Canllawiau Cynllunio Lleol er mwyn eu mabwysiadu'n ffurfiol fel Canllawiau Cynllunio Atodol.\nCyflwynodd y Cynghorydd Attridge Nodiadau Canllawiau Cynllunio Lleol (LPGNs) i gael eu Mabwysiadu’n Ffurfiol fel adroddiad Nodiadau Canllawiau Cynllunio Atodol a oedd yn gofyn am gymeradwyaeth derfynol iddynt gael eu defnyddio i gefnogi polisïau yng Nghynllun Datblygu Unedol (UDP) Sir y Fflint a fabwysiadwyd, i’w ddefnyddio wrth bennu ceisiadau cynllunio.\nDywedodd y Cynghorydd Bithell ei fod yn aelod o’r Gr?p Strategaeth Cynllunio lle y trafodwyd yr LGPNs a rhoddodd groeso yn arbennig i Rhif 23 – Cyfraniadau Datblygwyr tuag at Addysg a fyddai’n helpu darparu ar gyfer gofynion y disgyblion ar sail anghenion.\nEglurodd y Prif Swyddog (Cynllunio a’r Amgylchedd) mai bendithion y nodiadau canllaw a oedd yn cael eu mabwysiadu, oedd eu bod yn cael rhagor o bwyslais fel ystyriaethau cynllunio o bwys ar benderfyniadau cynllunio defnydd tir nag oedd yn wir yn flaenorol.\nCymeradwyo’r nodiadau canllaw fel Canllaw Cynllunio Atodol.\nMonitro Cyllideb Refeniw 2016/17 (Mis 8) PDF 117 KB\nPwrpas: Darparu’r wybodaeth fonitro cyllideb refeniw ddiweddaraf i Aelodau ar gyfer 2016/17 ar gyfer Cronfa’r Cyngor a’r Cyfrif Refeniw Tai yn seiliedig ar incwm a gwariant gwirioneddol fel yr oedd ar fis 8 a rhagamcan ymlaen i ddiwedd y flwyddyn yn seiliedig ar y wybodaeth fwyaf diweddar sydd ar gael.\nEnc. 1 for Revenue Budget Monitoring 2016/17 (month 8) , eitem 124. PDF 469 KB\nCyflwynodd y Rheolwr Cyllid Corfforaethol adroddiad Monitro’r Gyllideb Refeniw 2016/17 (Mis 8) a oedd yn cynnig y sefyllfa ddiweddaraf o ran monitro’r gyllideb refeniw ar gyfer 2016/17 ar gyfer Cronfa’r Cyngor a’r Cyfrif Refeniw Tai yn seiliedig ar incwm a gwariant gwirioneddol. Roedd yr adroddiad yn rhoi amcanestyniad o beth fyddai sefyllfa'r gyllideb ar ddiweddglo'r flwyddyn ariannol pe bai popeth yn aros yn gyfartal.\nY sefyllfa diwedd blwyddyn a amcanestynnwyd, heb unrhyw gamau pellach i leihau pwysau o ran costau neu i nodi arbedion effeithlonrwydd newydd, oedd:\nRoedd gwariant net yn ystod y flwyddyn yn cynnwys diffyg gweithredol o £1.810 miliwn - cynnydd yn y diffyg o £0.039 miliwn ers Mis 7\nRoedd y sefyllfa gyffredinol a amcanestynnwyd yn ystod y flwyddyn wedi gwella o £2.886 miliwn yn sgil y newid yn y polisi cyfrifo ar gyfer MRP fel y cytunwyd gan y Cyngor Sir. Effaith hyn oedd dileu’r diffyg gweithredol\nBalans cronfa hapddigwyddiad a ancanestynnwyd o £4.268 miliwn\nRhagwelid y bydd gwarian net yn ystod y flwyddyn £0.037 miliwn yn uwch na’r gyllideb\nY balans cloi a amcanestynnir ar 31 Mawrth 2017 yw £1.061 miliwn\nRoedd yr adroddiad wedi’i gyflwyno i’r Pwyllgor Trosolwg a Chraffu Adnoddau Corfforaethol yn ddiweddar, lle holwyd cwestiynau am liniaru risgiau yn y dyfodol. Ychwanegodd y Prif Weithredwr bod trafodaeth wedi’i chynnal ar y diffyg gweithredol o £1.810 miliwn yn ystod y flwyddyn ac eglurodd bod cryn dipyn o waith wedi’i wneud i sicrhau nad yw’r risgiau hynny yn codi eto o 1 Ebrill 2017.\nO ran costau Cludiant, wedi i un o’r darparwyr cludiant gael ei ddiddymu, cynigiodd Llywodraeth Cymru (LlC) ddyfarniad grant dros dro i’r tri awdurdod lleol a effeithiwyd ar gyfer 2016/17. Roedd trafodaethau’n parhau o ran dosbarthu’r grant a dylai’r wybodaeth fod ar gael i’w chynnwys yn yr adroddiad cyllideb ar gyfer mis 9\nO ran y lleoedd gwag mewn gwaith cymdeithasol a amlinellwyd yn yr adroddiad, holodd y Cynghorydd Bithell a oedd ystyriaeth wedi'i rhoi i recriwtio o siroedd eraill fel yn y gorffennol pan roedd yr Awdurdod wedi recriwtio gweithwyr cymdeithasol o Ganada. Eglurodd y Prif Weithredwr nad oedd hyn yn cael ei wneud yn ymarferol. Gwnaeth sylw ar y maes gwaith ac unrhyw gyfnodau brig o ran galw, a'r ffordd orau o sicrhau cyflenwad ar unwaith oedd drwy asiantaethau.\nRoedd yr adroddiad yn trafod symudiadau arwyddocaol yn y gyllideb; y rhaglen effeithlonrwydd; chwyddiant, cronfeydd wrth gefn a balansau; trosolwg o’r Cyfrif Refeniw Tai.\n(a) Nodi’r adroddiad cyffredinol a nodi’r swm hapddigwyddiad a amcanestynnwyd ar gyfer Cronfa’r Cyngor ar 31 Mawrth, ac mae gwaith ar weithredoedd ac opsiynau ar gyfer gweithredoedd lliniaru yn dal i gael cefnogaeth; a\n(b) Dylid nodi'r lefel terfynol o falensau a amcanestynnwyd ar y Cyfrif Refeniw Tai.\nPolisiau Statudol y Cyngor & Trethi Busnes 2017 - 2018 PDF 100 KB\nView the declarations of interest for eitem 125.\nPwrpas: I gymeradwyo polisïau yn ôl disgresiwn lleol ar gyfer gweinyddu Treth y Cyngor ac Ardrethi Busnes\nCyflwynodd y Cynghorydd Mullin adroddiad Polisïau Statudol Treth y Cyngor a Threthi Busnes 2017/18.\nBob blwyddyn roedd angen cymeradwyo polisïau penodol ar gyfer gweinyddu Treth y Cyngor a Threthi Busnes sef:\nGostyngiadau Treth y Cyngor ar ail gartrefi a chartrefi gwag tymor hir;\nGostyngiadau Dewisol ar Dreth y Cyngor;\nGostyngiad Dewisol ar y Drethi Busnes; a\nGostyngiad Dewisol Ychwanegol ar Drethi Busnes i fusnesau bach\nYchwanegodd y Prif Swyddog (Cymuned a Menter) fod y fframwaith bolisi ar gyfer Gostyngiad Dewisol ar y Drethi Busnes yn 2017-18 wedi cael eu cymeradwyo gan y Cabinet ym mis Gorffennaf 2016, a’r swm ar gyfer eiddo gwag ym mis Mai 2016.\n(a) Dylid mabwysiadu polisi o beidio â dyfarnu gostyngiadau ar Dreth y Cyngor ar ail gartrefi a chartrefi gwag tymor hir yn 2017-18. Bydd hyn yn galluogi’r Cyngor i godi premiwm Treth y Cyngor, dan amgylchiadau penodol, ar gyfradd o 50% uwchlaw’r gyfradd safonol o Dreth y Cyngor fel y cytunwyd eisoes drwy gyflwyno cynllun Premiwm o 2017-18 (e.e. taliad o 150%);\n(b) Dylid parhau â’r polisi cyfredol o ystyried gostyngiadau Dewisol ar Dreth y Cyngor mewn achosion lle’r oedd argyfyngau sifil a thrychinebau naturiol yn unig\n(c) Dylid nodi gweithrediad y Fframwaith Bolisi Gostyngiad Dewisol ar Drethi Busnes newydd ar gyfer 2017-18 a gytunwyd yn flaenorol gan y Cabinet; a\n(d) Dylid parhau â’r polisi cyfredol o beidio dyfarnu Gostyngiadau Dewisol ‘ychwanegol’ i fusnesau sydd eisoes yn gymwys i dderbyn Gostyngiad ar Drethi Busnesau Bach yn 2017-18.\nTheatr Clwyd - Polisi Tocynnau Di-Dâl PDF 68 KB\nCefndir eitem 126.\nY penderfyniad ar gyfer eitem 126.\nPwrpas: Er mwyn rhoi'r wybodaeth ddiweddaraf am ymateb y Bwrdd Theatr i'r Cyngor Sir rhybudd o gynnig\nCyflwynodd y Prif Swyddog (Newid Trefniadol) adroddiad Polisi Tocynnau Am Ddim Theatr Clwyd.\nYm mis Hydref, gofynnodd y Cabinet i Fwrdd y Theatr ystyried y rhybudd o gynnig a gyflwynwyd i'r Cyngor Sir ar 14 Mehefin 2016 a darparu ymateb terfynol o ran sut y dylid mynd i'r afael â'r mater. Cyfarfu’r Bwrdd ym mis Tachwedd a chytunodd i gyflwyno’r rhybudd o gynnig o’r tymor nesaf ymlaen, a ddechreuodd ym mis Ionawr 2017.\nDywedodd y Prif Weithredwr ei fod wedi bod yng nghyfarfod y Bwrdd ym mis Tachwedd lle rhoddwyd cefnogaeth lawn i’r penderfyniad. Yn dilyn erthygl yn y Daily Post, eglurodd y Prif Weithredwr ei fod yn croesawu’r penderfyniad i beidio â chynnig eitemau am ddim i aelodau o’r bwrdd, Cynghorwyr a swyddogion eraill ac, er gwaetha’r ffaith fod arfer o'r fath wedi'i fabwysiadu drwy'r diwydiant i ddatblygu cynulleidfaoedd ac annog noddwyr a chefnogaeth yn y cyfryngau, ac er gwaetha'r ffaith fod yr arfer yn cael effaith ariannol fach iawn, hwn oedd y penderfyniad cywir o safbwynt canfyddiad y cyhoedd. Cyfeiriodd at y sylw a wnaed gan Gadeirydd y Bwrdd, Y Cynghorydd Ron Davies gan ychwanegu ei bod yn bwysig nodi ei fod o, a sawl aelod arall o’r Bwrdd, wedi ildio’r breintiau ers sawl blwyddyn ac, yn wir, yn aml wedi rhoi rhoddion i'r Theatr.\nCroesawu ymateb Bwrdd y Theatr.\nDiweddariad Fforwm Ardaloedd Chwarae, Cynlluniau Chwarae a Chwarae Strategol PDF 84 KB\nCefndir eitem 127.\nY penderfyniad ar gyfer eitem 127.\nPwrpas: Rhoi diweddariad ar ardaloedd chwarae a chynlluniau chwarae\nEnc. 1 for Play Areas, Play Schemes and Strategic Play Forum Update , eitem 127. PDF 44 KB\nEnc. 2 for Play Areas, Play Schemes and Strategic Play Forum Update , eitem 127. PDF 76 KB\nEnc. 3 for Play Areas, Play Schemes and Strategic Play Forum Update , eitem 127. PDF 1 MB\nCyflwynodd y Cynghorydd Kevin Jones adroddiad diweddaru ar y Fforwm Ardaloedd Chwarae, Cynlluniau Chwarae a Chwarae Strategol\nRoedd y Cyngor wedi gwneud ymrwymiad i gynnal gweithgaredd chwarae yn y Sir drwy:\nParhau â’r arian refeniw cyfatebol ar gyfer lleoedd chwarae (£0.105 miliwn y flwyddyn);\nDyraniad arian cyfalaf dros dro drwy’r rhaglen gyfalaf i adnewyddu ardaloedd chwarae (£0.887 miliwn dros dair blynedd yn amodol ar benderfyniad y Cyngor ym mis Chwefror);\nParhau i gynnal pob ardal chwarae yn ystod 2017/18;\nBlwyddyn o gyllid pontio i alluogi cynlluniau chwarae i barhau yn ystod 2016 ar ôl diwedd y Grant Llywodraeth Cymru gan Deuluoedd yn Gyntaf; a\nY cytundeb i ailfywiogi Fforwm Chwarae Strategol Sir y Fflint i gydlynu gweithgaredd chwarae ar draws Sir y Fflint.\nRoedd yr adroddiad yn cynnig diweddariad cynnydd ar y materion hynny gan gynnwys argymell cymeradwyo’r cynlluniau arian cyfatebol ar gyfer lleoedd chwarae a dyraniad swm un-tro o £0.040 miliwn i gefnogi cynlluniau chwarae yn 2017.\nRoedd y Cyngor yn gweithredu cynllun arian refeniw cyfatebol a anelwyd at gynnal lleoedd chwarae a oedd angen arian cyfatebol gan Gynghorau Tref a Chymuned. Roedd rhestr o gynlluniau a gyflwynwyd gan Gynghorau Tref a Chymuned ynghlwm i’r adroddiad a’r cyfanswm oedd £0.123 miliwn a oedd £0.018 miliwn yn uwch na’r gyllideb a oedd ar gael. Cynigiwyd y dylid cyfuno cyllid refeniw ar gyfer 2015/16 a 2016/17 mewn un gronfa i gyflawni pob un o'r cynlluniau a fyddai'n golygu bod £0.087 miliwn ar gael ar gyfer cynlluniau arian cyfatebol yn 2017/18.\nRoedd y Cyngor wedi dyrannu £0.887 miliwn o arian cyfalaf dros dro i adnewyddu ardaloedd chwarae dros y dair blynedd ariannol nesaf, yn amodol ar gytuno ar y rhaglen gyfalaf ym mis Chwefror. Cynigwyd, yn seiliedig ar angen a chynaliadwyedd, i gyflwyno rhaglen o brosiectau arfaethedig i'r Cabinet ddechrau 2017.\nRoedd cyllid un-tro o £0.080 miliwn wedi’i ddarparu i barhau â’r lefel o ddarpariaeth cynllun chwarae a ddarparwyd mewn blynyddoedd blaenorol. Ariannwyd y cynlluniau hynny’n rhannol gan y Cyngor Sir ac yn rhannol gan y Cynghorau Tref a Chymuned. Roedd y Cyngor wedi nodi’n glir na fyddai cyllid yn parhau yn 2017/18 ac roedd y Cyngor wedi bod yn gweithio i alluogi cynaliadwyedd y ddarpariaeth heb gyllid. Y canlyniad oedd rhoi cynnig tair wythnos i bob ardal ar wahân i Gei Connah, a oedd â chynllun llawer mwy y gallai Cynghorau Tref a Chymuned ei brynu yn ôl gan y Cyngor. Y cynnig oedd y byddai’r Cyngor yn dyrannu cyllid un-tro o £0.040 miliwn i alluogi gostyngiad yn y costau i Gynghorau Tref a Chymuned o 50% ar gyfartaledd. Er enghraifft, byddai ardal gydag un cynllun chwarae yn cael cynnydd o £409 ar gyfer Cynghorau Tref a Chymuned gan olygu mai cost uchaf darpariaeth cynllun chwarae oedd £1,309. Heb gyfraniad y Cyngor, y cynnydd i Gynghorau Tref a Chymuned fyddai £818.\nCytunwyd y dylid ail-sefydlu Fforwm Chwarae Strategol Sir y Fflint ac roedd seminar gychwynnol wedi’i chynnal ym mis Tachwedd 2016. Y camau nesaf fyddai penodi Cadeirydd ac Is-gadeirydd a hyfforddiant ... view the full Cofnodion text for item 127.\nSafonau Llyfrgelloedd Cyhoeddus Cymru: Adolygiad o Berfformiad 2015/16 PDF 89 KB\nCefndir eitem 128.\nY penderfyniad ar gyfer eitem 128.\nPwrpas: Darparu diweddariad ar berfformiad yn 2014/15\nEnc. 1 for Libraries - Wales Public Library Standards , eitem 128. PDF 110 KB\nCyflwynodd y Cynghorydd Bithell Safonau Llyfrgelloedd Cyhoeddus Cymru:Adroddiad Adolygu Perfformiad 2015/16\nRhoddodd pumed fframwaith ansawdd Safonau Llyfrgelloedd Cyhoeddus Cymru y gweithredwyd ynddi gyfleoedd i lyfrgelloedd ddarparu gwasanaethau mewn modd arloesol gan gynnwys yr hyblygrwydd i wneud y defnydd gorau o’r adnoddau sydd ar gael iddynt. Cyfrannodd gwasanaethau llyfrgelloedd at ystod o ganlyniadau Llywodraeth Cymru (LlC) fel llythrennedd, sgiliau a dysgu, cynhwysiant digidol, tlodi ac iechyd a lles. Roedd y fframwaith yn cynnwys themâu ynghylch agweddau o wasanaethau craidd:\n· Cwsmeriaid a chymunedau;\n· Mynediad i bawb;\n· Dysgu i fyw; a\n· Hyfforddiant a datblygiad\nRoedd 18 hawl craidd a oedd yn amlinellu'r hyn y gallai trigolion ei ddisgwyl o’u gwasanaeth llyfrgelloedd ac yn 2015-16 cyflawnodd Sir y Fflint 17 ohonynt yn llawn a chyflawnodd un yn rhannol. Disgwyliwyd y byddai hyn yn 18 yn y canlyniad nesaf gan y byddai pob pwynt gwasanaeth yn cynnig Wi-Fi.\nRoedd 23 dangosydd gwasanaeth, nid oedd pob un yn cael eu mesur gan dargedau. O'r rhai hynny a fesurwyd gan dargedau, cyflawnodd Sir y Fflint ddau yn llawn, pedwar yn rhannol a methodd i gyflawni un ohonynt.\nGwnaeth y Cynghorydd Shotton sylw ar y llyfrgell yn Nhreffynnon a oedd wedi agor yn ddiweddar yn y Ganolfan Hamdden. Diolchodd i bawb a oedd yn rhan o’r prosiect a oedd wedi cael adborth cadarnhaol yn lleol.\nNodi’r cynnydd wrth gyflawni Safonau Llyfrgelloedd Cyhoeddus Cymru.\nYr Uned Cludiant Integredig PDF 84 KB\nCefndir eitem 129.\nY penderfyniad ar gyfer eitem 129.\nPwrpas: Rhoi diweddariad i’r Cabinet ar y newidiadau staffio o fewn yr Uned Cludiant Integredig\nAppendix 1 - Commissioning Form - Transport Dynamic Purchasing System , eitem 129. PDF 276 KB\nAppendix 2 - Proposed DPS CT Areas , eitem 129. PDF 52 KB\nCyflwynodd y Cynghorydd Attridge adroddiad yr Uned Gludiant Integredig a oedd yn rhoi manylion ar y broses gaffael ddiwygiedig arfaethedig a’r dyddiad dechrau ar gyfer contractau newydd.\nAr unrhyw adeg benodol, roedd gan yr Uned oddeutu 450 contract unigol gyda chyflenwyr lleol yn darparu holl anghenion cludiant Ysgolion, Colegau, Gofal Cymdeithasol a'r gwasanaeth Cludiant Integredig. Roedd hyn yn creu cryn dipyn o lwyth gwaith i staff yn y gwasanaeth ac yn rhoi pwysau ar y gadwyn gyflenwi leol i ddelio â’r broses dendro barhaus.\nRoedd yr adroddiad yn cynnig dewis caffael diwygiedig a fyddai’n lleihau llwyth gwaith o fewn yr Uned ac yn y gadwyn gyflenwi gyda chontractwyr yn gweithredu am gyfnod o bedair blynedd o ddechrau’r trefniant newydd. Er mwyn alinio’r dyddiadau cychwyn ar gyfer pob un o’r contractau presennol, byddai angen ymestyn y contractau cludiant presennol i ddyddiad dechrau arfaethedig y trefniant newydd sef 4 Medi 2017.\nCroesawodd y Cynghorydd Kevin Jones yr adroddiad a fyddai’n arwain at broses symlach ac yn cynnig sicrwydd i weithredwyr drwy gydol y contract.\n(a) Cymeradwyo model caffael newydd ar gyfer y contractau Cludiant, a fanylir ar y Ffurflen Gomisiynu Caffael; a\n(b) Rhoi cymeradwyaeth i ymestyn y contractau Cludiant presennol tan 4 Medi 2017, er mwyn cyd-fynd â dechrau’r trefniadau caffael newydd.\nGwahardd y wasg a’r cyhoedd o weddill y cyfarfod ar gyfer yr eitemau canlynol yn rhinwedd gwybodaeth eithriedig dan baragraff 14 o Ran 4 Atodlen 12A Deddf Llywodraeth Leol 1972 (fel y’i diwigiwyd).\nPwll Nofio Cei Connah: Cynllun Busnes Manwl 2016/18\nView the reasons why eitem 130. is restricted\nCefndir eitem 130.\nY penderfyniad ar gyfer eitem 130.\nPwrpas: Ystyried Cynnydd a Pherfformiad 'Cambrian Aquatics'\nCyflwynodd y Prif Swyddog (Newid Trefniadol) Bwll Nofio Cei Connah:Adroddiad Cynllun Busnes Manwl. Roedd yr adroddiad yn rhoi gwybodaeth ariannol allweddol, a oedd yn ychwanegol i eitem rhif 4 ar y rhaglen a ystyriwyd mewn sesiwn agored.\nCroesawodd Aelodau’r adroddiad a chynnydd Cambrian Aquatics yn ystod eu blwyddyn gyntaf o fasnachu.\n(a) Dylid darparu grant refeniw o £0.065 miliwn i Cambrian Aquatics i gefnogi gweithrediad pwll Nofio Cei Connah yn unol â chytundebau cyfreithiol sydd eisoes wedi eu llofnodi rhwng Cambrian Aquatics a Chyngor Sir y Fflint; a\n(b) Dylid rhyddhau’r grant yn amodol ar nifer o amodau fel a ganlyn:\n· Darparu dadansoddiad elw a cholled llawn wedi’i ddiweddaru cyn rhyddhau’r grant;\n· Darparu dogfen adolygiad blwyddyn lawn ar ôl diwedd mis Mai 2017 a chyn diwedd Gorffennaf 2017; a\n· Derbyn cyfrifon wedi eu harchwilio cyn diwedd 2017.\nModel Darparu Amgen Gofal Cymdeithasol, Gofal Dydd Anableddau Dysgu a Gwasanaethau Cyfleoedd Gwaith\nView the declarations of interest for eitem 131.\nCefndir eitem 131.\nY penderfyniad ar gyfer eitem 131.\nPwrpas: Cytuno ar ddarparwr dewisol i gyflawni Gwasanaethau Dydd a Gwaith Anableddau Dysgu i gael eglurhad pellach fel rhan o'r broses gaffael\nCyflwynodd y Cynghorydd Christine Jones Fodel Darparu Gwahanol Gofal Cymdeithasol y Gwasanaeth Gofal Dydd a Chyfleoedd Gwaith Anableddau Dysgu\nEglurodd y Prif Weithredwr y gofynnwyd am gymeradwyaeth i ddarparwr a ffafriwyd i alluogi cael eglurhad pellach ar y cynnig oedd wedi ei gyflwyno cyn cael penderfyniad terfynol ym mis Mawrth o ran a ddylid dyfarnu contract. Byddai hyn yn galluogi’r cwmni a oedd wedi cyflwyno cais i gael eu hysbysu nad oedd y contract wedi’i ddyfarnu iddynt.\n(a) Dylid rhoi cymeradwyaeth i Home Farm Trust fel y darparwr a ffafriwyd i ddarparu Gwasanaethau Gofal Dydd a Chyfleoedd Gwaith Anabledd Dysgu i symud ymlaen i’r cam eglurhad pellach ar y cais a gyflwynwyd ganddynt cyn cael penderfyniad terfynol o ran a ddylid dyfarnu'r contract; a\n(b) Dylid cyflwyno adroddiad llawn a therfynol yn ôl i’r Cabinet ddim hwyrach na mis Mawrth i hysbysu penderfyniad ar y model i’r gwasanaeth ar gyfer y dyfodol ac a ddylid dyfarnu contract.\nNidd oed unrhyw aelodau o’r cyhoedd yn bresennol a dim ond un aelod o’r wasg oedd yn bresennol.


Ydy Canu’n Iach?\nYdy Canu’n Iach?25 Mawrth 2010\nBydd tîm o’r Brifysgol yn gwerthuso’r manteision corfforol ac economaidd sy’n gysylltiedig â chanu drwy astudio aelodau côr sy’n cynnwys rhai sydd wedi goroesi cancr, gofalwyr a chefnogwyr.\nDaeth pobl o ardal Rhondda Cynon Taf a Merthyr Tudful yn ne Cymru y mae canser wedi effeithio ar eu bywydau, at ei gilydd i ffurfio côr Sing for Life a fydd yn ymarfer ac yn perfformio dros gyfnod o dri mis.\nNod y prosiect, sydd wedi’i ariannu gan yr elusen ganser Tenovus ac sy’n cael ei redeg ar y cyd â’r cwmni hyfforddi ac ysgogi Sing and Inspire, yw gweld a yw canu’n gallu helpu pobl i wella’n gorfforol o ganser ac i nodi unrhyw newidiadau y mae’n ei wneud i les emosiynol.\nEr mwyn gweld beth yw’r manteision iechyd sy’n gysylltiedig â chymryd rhan yn y côr, mae Tenovus wedi comisiynu tîm o Ysgol Astudiaethau Gofal Iechyd y Brifysgol i asesu’r rhai sy’n cymryd rhan ddwywaith yn ystod y prosiect – hanner ffordd drwy’r ymarferion ac ar eu diwedd.\nBydd y tîm yn asesu gallu ysgyfaint y côr sydd â 30 o aelodau, hefyd, bydd holiaduron i’w llenwi am ansawdd eu bywyd, blinder, pryder ac iselder.\nAdroddiad diolch i Wales Today, BBC Wales\nMae Nichola Gale o’r Ysgol Astudiaethau Gofal Iechyd yn ymwneud â’r prosiect: “Mae hwn yn gyfle cyffrous i mi wneud ymchwil sy’n gwneud gwahaniaeth gwirioneddol i bobl sydd wedi cael canser a’r rhai sy’n eu cefnogi,” meddai Nichola. “Mae’r prosiect arloesol hwn yn defnyddio amrywiaeth o ddulliau ac mae’n cynnwys mesur gallu ysgyfaint corfforol, holiaduron a chyfweliadau i gael barn y rhai sy’n cymryd rhan yn y côr.\n“Mae gweld taith y rhai sy’n cymryd rhan yn y côr yn brofiad rhyfeddol ac rwy’n falch o gael ymwneud â’r prosiect arloesol hwn a fydd yn cael ei ymestyn i fannau ledled Cymru. Gobeithio y bydd y prosiect yn arwain at ragor o ymchwil ar y cyd â Tenovus yn y dyfodol.”\nBydd canlyniadau’r prosiect yn cael eu cynnig i’w cyflwyno mewn cynadleddau sy’n berthnasol i ofal canser ac i’w cyhoeddi mewn cyfnodolion sy’n berthnasol i ganser. Hefyd, y bwriad yw rhoi’r canlyniadau ar wefan Tenovus fel bod cleifion, cefnogwyr a gweithwyr proffesiynol yn gallu eu gweld. Dolenni perthnasolYsgol Astudiaethau Gofal Iechyd Tenovus


Treial canser ofarïaidd mwyaf byd - Newyddion - Prifysgol Caerdydd\nTreial canser ofarïaidd mwyaf byd\nY dystiolaeth gyntaf sy'n awgrymu bod sgrinio ar gyfer canser yr ofari yn achub bywydau\nMae canlyniadau newydd o dreial mwyaf y byd ar gyfer sgrinio canser yr ofari yn awgrymu y gallai sgrinio ar sail prawf gwaed blynyddol helpu i leihau tua 20% ar nifer y menywod sy'n marw o'r clefyd. Arweinir y Goleg Prifysgol Llundain mewn cydweithrediad â Phrifysgol Caerdydd a chanolfannau eraill yn y DU.\nMae'r gwaith ymchwil, a gyhoeddwyd heddiw (dydd Iau) yn The Lancet, hefyd yn rhybuddio bod angen rhagor o ymchwil dilynol er mwyn pennu amcangyfrifon mwy pendant ar gyfer nifer y marwolaethau yn sgîl canser yr ofari y gellir eu hatal drwy sgrinio. Mae amcangyfrifon o'r canlyniadau hyd yma yn addawol, ond mae'r ymchwilwyr yn ansicr o'r union ffigurau o hyd.\nMae Treial Cydweithredol y DU ar gyfer Sgrinio Canser yr Ofari (UKCTOCS) yn dreial rhyngwladol ar gyfer sgrinio canser yr ofari, o dan arweiniad Coleg Prifysgol Llundain, a ariennir gan y Cyngor Ymchwil Feddygol, Ymchwil Canser y DU, yr Adran Iechyd a The Eve Appeal.\nYn ystod yr astudiaeth 14 blwyddyn a oedd yn cynnwys dros 200,000 o fenywod rhwng 50 a 74 oed, y mae eu mislif wedi dod i ben, cafodd 1,282 ohonynt ddiagnosis canser yr ofari. Roedd 649 wedi marw o'r clefyd erbyn diwedd y treial ym mis Rhagfyr 2014.\nDangosodd yr astudiaeth bod oedi yn y marwolaethau rhwng elfennau sgrinio a rheoli'r treial, a ddaeth yn arwyddocaol ar ôl saith mlynedd gyntaf y treial. Mae'r tîm ymchwil bellach yn cynnal gwaith ymchwil dilynol i'r astudiaeth am dair blynedd arall, er mwyn gweld beth yw effaith lawn sgrinio ar gyfer canser yr ofari.\nRoedd y canlyniadau cynnar yn awgrymu y gellid atal oddeutu 15 o farwolaethau a achosir gan ganser yr ofari ar gyfer pob 10,000 o fenywod sy'n rhan o raglen sgrinio. Mae'r rhaglen hon yn cynnwys profion gwaed blynyddol am 7 - 11 mlynedd.\nRoedd y treial hefyd yn cadarnhau canfyddiadau blaenorol; am bob tair menyw a gafodd driniaeth o ganlyniad i brawf sgrin annormal, roedd canser yr ofari gan un o'r tair menyw hyn, ar gyfartaledd. Roedd oddeutu tri y cant o'r rheini a gafodd driniaeth wedi dioddef cymhlethdodau difrifol, sef y gyfradd cymhlethdodau arferol ar gyfer y math hwn o driniaeth yn y GIG.\nDywedodd yr Athro Nazar Amso o Ysgol Meddygaeth Prifysgol Caerdydd, a arweiniodd y treial yng Nghaerdydd: "Bu'n fraint i Gaerdydd fod yn rhan o'r treial mwyaf erioed ar gyfer canser yr ofari. Mae canlyniadau UKCTOCS yn awgrymu y gall sgrinio arwain at ganfod canser yn gynnar, ac arbed bywydau. Yn amlwg, byddai ymchwil dilynol yn y tymor hwy yn cynyddu ein dealltwriaeth o'r manteision, ac yn rhoi rhagor o obaith i filiynau o fenywod sydd mewn perygl o gael canser yr ofari. Mawr yw ein dyled i'r menywod a wirfoddolodd i gymryd rhan, ac i waith caled pawb ym mhob un o'r 13 canolfan."\nDywedodd yr Athro Usha Menon, Iechyd Menywod yng Ngholeg Prifysgol Llundain, cyd-arweinydd y treial, sy'n cael arian ymchwil gan Abcodia Ltd.: "Mae UKCTOCS wedi bod yn ymdrech ymchwil aruthrol dros 14 mlynedd, gan gynnwys dros 200,000 o fenywod a 700,000 o brofion sgrinio blynyddol. O'r diwedd, mae gennym ddata sy'n awgrymu y gall sgrinio atal marwolaethau yn sgîl canser yr ofari. Mae hyn yn newyddion arbennig, sy'n rhoi hwb newydd i ymdrechion yn y maes hwn."\nDywedodd Dr Fiona Reddington, pennaeth ymchwil i'r boblogaeth, Ymchwil Canser y DU: "Mae'r treial hwn wedi bod yn hynod ddefnyddiol wrth wella ein dealltwriaeth o ganser yr ofari. Mae ei ganfod yn gynnar yn hanfodol er mwyn gwneud yn siŵr bod cleifion yn gallu manteisio ar y driniaeth orau, ac y gall mwy o fenywod oroesi'r clefyd. Nid yw'n sicr a all sgrinio leihau marwolaethau canser yr ofari yn gyffredinol ai peidio. Er bod hyn yn gam pwysig ym maes ymchwil i ganser yr ofari, ni fyddem yn argymell rhaglen sgrinio genedlaethol ar hyn o bryd."


ASau i gael bod yn weinidogion yn Llywodraeth Cymru? - BBC Cymru Fyw\nASau i gael bod yn weinidogion yn Llywodraeth Cymru?\nDylai Aelodau Seneddol Cymru gael bod yn weinidogion yn Llywodraeth Cymru, yn ôl corff sy'n cynrychioli cyfrifwyr yng Nghymru a Lloegr.\nMae Asiantaeth Cyfrifwyr Siartredig Cymru a Lloegr yn dweud y byddai'n ffordd o gael cronfa fwy o dalent fel aelodau o'r cabinet ym Mae Caerdydd.\nMaen nhw'n dweud fod system debyg eisoes yn gweithio yn San Steffan lle mae arglwyddi yn gallu bod yn rhan o gabinet llywodraeth Prydain.\nOnd mae'r syniad yn amhoblogaidd ymhlith nifer o wleidyddion.\nDros y blynyddoedd nesaf mae hi'n debygol iawn y bydd y Cynulliad yn derbyn nifer o bwerau newydd, yn cynnwys rhai pwerau trethu.\nMae yna deimlad ymhlith rhai Aelodau Cynulliad bod angen mwy o aelodau er mwyn iddyn nhw allu gwneud eu gwaith yn iawn.\nAr yr un pryd, mae rôl aelodau seneddol Cymru ar fin cael ei israddio. O dan y drefn newydd o 'Bleidleisiau Seisnig ar gyfer Deddfau Seisnig' yn San Steffan, fydd gan aelodau o Gymru ddim pleidlais ar faterion fel iechyd ac addysg sydd eisoes wedi'u datganoli.\nAc yn ôl Vaughan Jones o Asiantaeth Cyfrifwyr Siartredig Cymru a Lloegr, mae'n arwain yn dwt iawn at newid y ffordd y mae ein gwleidyddion yn gweithio.\nAr hyn o bryd, dim ond aelodau cynulliad sy'n cael bod yn rhan o Lywodraeth Cymru. Ond petai yna gytuno ymhlith y gwleidyddion, mi fyddai'n bosib newid hynny i gynnwys aelodau seneddol hefyd.\nA fydd Chris Bryant AS (dde) yn gallu cael lle yng nghabinet Carwyn Jones un dydd?\nYn ôl corff y cyfrifwyr, mae'n syniad sydd eisoes yn gweithio yn San Steffan, lle mae gan aelodau Tŷ'r Arglwyddi hawl i fod yn rhan o gabinet llywodraeth y DU.\nOnd dywedodd Dr Rebecca Rumbul o Brifysgol Caerdydd y gallai hyn fod yn broblem i bleidleiswyr.\n"Rwy'n credu y byddai'n eithaf dryslyd os ydych yn ceisio dewis pa aelod seneddol i bleidleisio drostyn nhw mewn Etholiad Cyffredinol, ac wedi meddwl am eu haddewidion yn ystod yr ymgyrchu a'r hyn yr oedden nhw am wneud yn San Steffan, a dim ond chwe mis yn ddiweddarach maen nhw'n troi i fyny yma yn Senedd," meddai.\n"Rwy'n credu y gallai hynny fod yn ychydig yn ddryslyd i bobl."\nMae cyn-lywydd y Cynulliad, yr Arglwydd Dafydd Elis Thomas yn ystyried y syniad yn un annemocrataidd.\n"Mae'r syniad fod pobl yn dod lawr i Gaerdydd, yn troi i fyny i fod yn weinidogion heb eu hethol yn mynd a ni nôl i gyfnod cyn democratiaeth gyffredin ac yn sicr cyn fod y Cynulliad mewn bod," meddai.\n"Yn sicr, os oes rhywun yn awgrymu rhywbeth fel hyn, mae'n rhaid inni gael refferendwm ar frys."\nYn ôl AC y Democratiaid Rhyddfrydol, Peter Black, gallai'r syniad achosi mwy o broblemau: "Rwy'n credu - drwy ddod ASau i lawr yr M4 bob hyn a hyn i wneud eu swyddi gweinidogol - na fydden nhw'n gallu gwneud y naill swydd na'r llall yn iawn.\n"Rwy'n credu y byddai llai o dryloywder a chraffu, gan na fyddan nhw ar gael ar gyfer sesiynau craffu gweinidogol fel mae Gweinidogion yn eu cael."\nFe ddywedodd arweinydd y Ceidwadwyr Cymreig, Andrew RT Davies fod gan Gymru gyfle i newid ei gweinidogion a dewis "syniadau newydd" yn Etholiadau'r Cynulliad fis Mai 2016.\nDywedodd llefarydd ar ran Llywodraeth Cymru: "Mae Gweinidogion yn cael eu dewis o aelodau etholedig y Cynulliad Cenedlaethol yn ddemocrataidd, ac nid ydym yn gweld angen i newid hynny."


Hafan > Newyddion > Diwylliant a chwaraeon > 2007 > Dechrau cyfnod newydd ar gyfer creadigrwydd yng Nghymru Newyddion\nMae Rhodri Glyn Thomas, Gweinidog Treftadaeth Llywodraeth Cynulliad Cymru, wedi cadeirio cyfarfod cyntaf Bwrdd Strategaeth y Celfyddydau.\nCafodd Bwrdd Strategaeth y Celfyddydau ei sefydlu mewn ymateb i'r argymhelliad yn Adroddiad Stephens y dylid creu fforwm, o dan gadeiryddiaeth y Gweinidog Treftadaeth, a fyddai'n sicrhau dull gweithio mwy cydlynol ar gyfer datblygu polisïau a strategaethau ar gyfer y celfyddydau yng Nghymru.\nRoedd Rhodri Glyn Thomas yn fodlon iawn â'r cyfarfod positif ac adeiladol cyntaf, gan ddweud:\nMae Bwrdd Strategaeth y Celfyddydau yn arwydd o newid yn y ffordd y mae'r Llywodraeth a sefydliadau sy'n cefnogi ac yn cynnig darpariaeth gelfyddydol yn cydweithio.\nMae'r Bwrdd hwn yn dangos ymrwymiad Llywodraeth y Cynulliad i gydweithio mewn modd agored, tryloyw a chydweithredol er mwyn sicrhau ein bod yn datblygu polisïau a strategaethau sy'n cryfhau ac yn datblygu'r celfyddydau yng Nghymru.\nBydd Bwrdd Strategaeth y Celfyddydau yn darparu cyngor arbenigol i mi fel Gweinidog er mwyn fy helpu i ddatblygu polisïau a strategaethau ar gyfer y celfyddydau yng Nghymru a hyrwyddo rôl y celfyddydau o fewn Llywodraeth y Cynulliad.\nFodd bynnag, rwy’n ailddatgan fy ymrwymiad i gadw’r egwyddor 'hyd braich' wrth ariannu'r celfyddydau, ac rwy'n ddiolchgar iawn am y gefnogaeth rwyf eisoes wedi'i derbyn gan Gyngor Celfyddydau Cymru ers cael fy mhenodi'n Weinidog.\nRoedd Adroddiad Stephens yn bwysig wrth ailddiffinio'r berthynas rhwng y Llywodraeth, Cyngor y Celfyddydau a'r gymuned gelfyddydol. Roedd hefyd yn cydnabod rôl bwysig llywodraeth leol, y sector gwirfoddol a sectorau allweddol eraill.\nMae aelodaeth Bwrdd Strategaeth y Celfyddydau yn adlewyrchu pwysigrwydd cydweithio â'r sectorau allweddol hyn, ac rwy'n edrych ymlaen at weithio gyda'r Bwrdd dros y blynyddoedd nesaf.\nYn ogystal, hoffwn dalu teyrnged i'r holl unigolion dawnus a diwyd sy'n parhau i greu, ffynnu a herio. Ar ddiwedd y dydd, mae'r bobl hyn yn hanfodol er mwyn gwneud y wlad hon yn lle gwell i fyw ynddi.\nCytunodd Llywodraeth y Cynulliad y byddai'n datblygu cynigion cychwynnol ar gyfer cael statws Cwmni Cenedlaethol erbyn mis Chwefror 2008\nCafodd Cyngor Celfyddydau Cymru'r dasg o gydweithio â Llywodraeth y Cynulliad i ddatblygu cynigion ar gyfer cwmnïau disglair erbyn mis Chwefror 2008\nCytunodd Cymdeithas Llywodraeth Leol Cymru a Chyngor Celfyddydau Cymru i ddatblygu cynigion ar gyfer partneriaethau rhanbarthol erbyn mis Chwefror 2008\nDywedodd Yr Athro Dai Smith, Cadeirydd, Cyngor Celfyddydau Cymru :\nRydyn ni’n croesawu’r cyfle i weithio ar waith trawsbynciol gyda’n partneriaid yn y sector a gweithio gyda Llywodraeth Cynulliad Cymru i ddatblygu strategaeth ddiwylliannol.\nDywedodd Goronwy Edwards, Cymdeithas Llywodraeth Leol Cymru:\nRydyn ni’n falch o fod yn rhan o grŵp cynhyrchiol hwn ac edrychwn ymlaen at weithredu argymhellion adroddiad Stephens drwy’r grwp.\nDywedodd Jacquy Box, Cydlynnydd, Celfyddydau Gwirfoddol Cymru :\nRydyn ni’n hapus iawn i gael y cyfle i gynrychioli’r celfyddydau gwirfoddol ar y Bwrdd ac yn edrych ymlaen at fod yn ddolen gyswllt rhwng sefydliadau ar lawr gwlad a Llywodraeth y Cynulliad er mwyn mynegi eu pryderon i’r Gweinidog yn uniongyrchol.\nDywedodd Rachel Jones, Cyfarwyddwr, Celfyddydau a Busnes Cymru:\nRydyn ni’n croesawi’r cyfle i gyd-weithredu gyda phartneriaid allweddol i gyfrannu at les y celfyddydau yng Nghymru ac i sicrhau bod y berthynas gyda’r sector breifat yn ffrwythlon ledled Cymru.\nDywedodd Eluned Haf, Cyfarwyddwr, Celfyddydau Rhyngwladol Cymru:\nRydyn ni’n hapus iawn i chwarae rhan yn natblygiad y celfyddydau yng Nghymru mewn cyd-destun rhyngwladol. Rydyn ni’n gobeithio sicrhau fod y cyfoeth o dalent sydd gyda ni yng Nghymru yn cael ei arddangos ar lwyfan y byd. 7 Tachwedd 2007


Croeso i Tirweddau Ffydd | Landscapes of Faith\nCroeso i Tirweddau Ffydd\nCroeso i Tirweddau Ffydd. Prosiect wedi’i leoli yn Ne Cymru yw hwn i fwrw golau ar hanesion, chwedlau, llefydd a phobl o ffydd o bob traddodiad.\nMae Cymru yn wlad fendigedig ac mae’n un o nifer fechan iawn o wledydd yn y byd y mae gan ei Llywodraeth Gynllun Gweithredu ar Dwristiaeth Cred. Wedi’i ysgrifennu yn 2013, mae Cyllun Gweithredu Llywodraeth Cymru ar Dwristiaeth Cred yn dathlu’r hyn y mae gan ein treftadaeth anhygoel i’w gynnig, treftadaeth sy’n gallu cystadlu gydag unrhyw fan arall yn y byd. Mae’r cynllun yn annog ymwelwyr a chymunedau lleol fel ei gilydd i archwilio a mwynhau diwylliant Cymru.\nDros y flwyddyn nesaf, byddwn yn teithio o amgylch De Cymru, yn gwahodd cymunedau, sefydliadau, ysgolion, unigolion… mewn difri, unrhyw un o gwbl!!… i ymuno â ni mewn helfa drysor i ddarganfod ac archwilio tirwedd ffydd yn Ne Cymru.\nMewn tua blwyddyn, byddwn yn cyhoeddi gwefan gyda llawer o fanylion am y pethau rydyn ni’n eu darganfod. Yn y cyfamser, gallwch gysylltu â ni ym mhrosiect Tirweddau Ffydd, a chymryd rhan, a/neu ddilyn yr helfa drysor drwy’r cyfryngau cymdeithasol.\nByddaf yn cyhoeddi blogiau personol yn rheolaidd am y pethau byddwn ni’n eu darganfod. Rwy’n siarad dipyn bach o Gymraeg, ond alla i ddim ysgrifennu rhyw lawer yn Gymraeg, felly Saesneg fydd y blogiau gan fwyaf. Ond rwy’n edrych ymlaen i siarad gyda chi, ac i gwrdd â chi yn nhirwedd ffydd…\nRead Richards Latest Blogs\nSt Patrick was from Wales! 05th March 2020\n– Cynorthwyydd Personol / Prosiect 10th January 2020\nCalan Gaeaf a’r Seintiau ar Arfordir Cymru 30th October 2020\nHalloween and Saints on the Welsh Coast 30th October 2020\nproject opportunity 26th September 2020


Apton - Wicipedia\ncwmni rhannu ffeiliau sain dros y we\nGwefan a gwasanaeth ffrydio cerddoriaeth Gymraeg a Chymreig yw Apton neu Aptôn, a lansiwyd yn Hydref 2016. Gellir gwrando ar y gerddoriaeth ar sawl dyfais, gan gynnwys y ffôn, tabled, cyfrifiadur ayb. Ceir 10,000 o draciau gan nifer o labeli, wedi'u dosbarth mewn sawl ffordd er mwyn fforio (neu fordwyo) drwyddynt yn hawdd: yn ôl arddull, artist neu'n ôl yr wyddor, neu fe ellir nodi enw'r artist neu'r albym yn y blwch chwilio. Trefnwyd a rheolir y wefan gan Sain Recordiau Cyf a Byd Apton Cyfyngedig, Llandwrog, Gwynedd. Ceir hefyd botwm ffefrynau ac mae modd gwrando ar draciau o’r rhestr chwarae all-lein.\nCiplun o wefan Gymraeg Apton\nWedi 6 mis\nByd Apton Cyfyngedig\nCeir mynediad i'r wefan am fis cyfan, am ddim, ac yna codir tanysgrifiad bychan; nid oes yn rhaid rhoi manylion cerdyn i gael mynediad am y mis cyntaf, cyfnod blasu. Ar ddiwedd y mis, codir £5 y mis am fynediad, neu £7.50 am wasanaeth ‘premiwm’ fydd yn caniatáu mynediad at fwy o ganeuon a thraciau unigryw oddi ar hen feinyls.\nHaciwyd gwasanaeth Apton ychydig wedi iddi gael ei lansio gan hacwyr a fynnodd bridwerth o £200 i'w rhyddhau'n ôl i ddwylo'r perchennog. Ni wnaethpwyd hynny, a llwyddwyd i'w hailosod a diogelu'r gweinydd drwy ei uwchraddio. O fewn y mis cyntaf, roedd 1,300 o bobl wedi tanysgrifio.\n↑ golwg360.cymru; adalwyd Chwefror 2017.\n↑ Gwefan cymraeg.gov.wales; adalwyd 10 Mawr 2017.\nWedi dod o "https://cy.wikipedia.org/w/index.php?title=Apton&oldid=8017468"\nLast edited on 20 Ebrill 2019, at 15:54\nNewidiwyd y dudalen hon ddiwethaf ar 20 Ebrill 2019, am 15:54.


Hesgen lwytgoch - Wicipedia\nRhywogaeth: C. saxatilis\nMonocotyledon a phlanhigyn blodeuol yw Hesgen lwytgoch sy'n enw benywaidd. Mae'n perthyn i'r teulu Cyperaceae. Yr enw gwyddonol (Lladin) yw Carex saxatilis a'r enw Saesneg yw Russet sedge. Ceir enwau Cymraeg eraill ar y planhigyn hwn gan gynnwys Hesgen Lwytgoch.\nWedi dod o "https://cy.wikipedia.org/w/index.php?title=Hesgen_lwytgoch&oldid=10784235"


Pwyso a mesur: Rhaid i'r ymgyrch Cyflog Byw yng Nghymru atgyfnerthu ei llwyddiant - Newyddion - Prifysgol Caerdydd\nPwyso a mesur: Rhaid i'r ymgyrch Cyflog Byw yng Nghymru atgyfnerthu ei llwyddiant\nAdroddiad newydd yn amlygu'r ymgyrch Cyflog Byw yng Nghymru\nMae adroddiad newydd gan Ysgol Busnes Caerdydd yn rhoi'r wybodaeth ddiweddaraf am gynnydd yr ymgyrch Cyflog Byw yng Nghymru. Mae hefyd yn amlygu bod angen cynrychioli ardaloedd a sectorau'n well er mwyn iddi fynd o nerth i nerth.\nCafodd yr adroddiad, a baratowyd gan yr Athro Edmund Heery, Dr Deborah Hann a Dr David Nash, ei ariannu gan yr Ysgol a'i gefnogi gan Citizens Cymru-Wales, sef cangen Citizens UK yng Nghymru. Fe'i rhyddhawyd i gyd-fynd ag Wythnos Cyflog Byw (2 - 6 Tachwedd 2015).\nDaeth yr ymgyrch Cyflog Byw i Gymru yn 2012, ond mae'r adroddiad yn tynnu sylw at sut mae eisoes wedi cymryd camau breision.\nAr hyn o bryd, mae dros 50 o sefydliadau yng Nghymru sy'n cyflogi mwy na 15,000 o staff yn uniongyrchol, wedi cael eu hachredu fel cyflogwyr Cyflog Byw. Dyma 2.9% o gyfanswm nifer y cyflogwyr achrededig ledled y DU. Mae'r Cynulliad, Prifysgol Caerdydd, Bws Caerdydd a Chyngor Bwrdeistref Sirol Caerffili ymhlith y sefydliadau o bwys yng Nghymru sydd wedi'u hachredu.\nYn ôl yr adroddiad, mae'r ymgyrch Cyflog Byw yng Nghymru wedi:\nmynd o nerth i nerth yn gyflym, gyda chwarter y cyflogwyr Cyflog Byw yng Nghymru wedi'u hachredu ers mis Mawrth 2015;\ncyrraedd y rhan fwyaf o Gymru, gyda chyflogwyr achrededig mewn 17 o awdurdodau lleol;\ncael cynrychiolaeth gref ar draws pob un o'r prif sectorau yn economi Cymru;\ndenu llawer iawn o gyflogwyr achrededig yn y sector preifat, sef y sector sydd wedi cynnig swyddi cyflog isel yn draddodiadol.\nMae lle i wella hefyd, ac mae'r adroddiad yn rhoi enghreifftiau o weithgareddau mewn ardaloedd eraill yn y DU a allai rhoi rhagor o lwyddiant i'r ymgyrch Cyflog Byw.\nEr bod yr adroddiad yn amlygu'r ffaith fod cyflogwyr Cyflog Byw achrededig mewn 17 o awdurdodau lleol, yng Nghaerdydd a Bro Morgannwg y ceir y lefelau uchaf ohonynt. Yn yr un modd, er bod cyrff cyhoeddus o bwys fel y Cynulliad wedi'u hachredu, prin yw'r niferoedd yn y sector cyhoeddus yng Nghymru ar y cyfan. Prin iawn yw nifer y cyflogwyr Cyflog Byw yn y diwydiannau cyflog isel. Nid oes unrhyw gynrychiolaeth ym myd amaeth na'r sectorau lletygarwch yng Nghymru, ac ychydig iawn ohonynt a geir yn y sectorau manwerthu a gofal.\nMae Cymru yn dilyn patrwm sydd wedi ennill ei blwyf yn y DU lle ceir niferoedd uchel mewn canolfannau trefol ac economaidd yn ogystal â gwell cynrychiolaeth mewn sectorau sydd fel arfer yn talu'n dda. Mae'r adroddiad yn dadlau y dylai'r ymgyrch yng Nghymru ystyried y gwersi sydd wedi'u dysgu y tu hwnt i Glawdd Offa. Y tu allan i Gymru, mae gan wasanaethau proffesiynol fel cwmnïau cyfreithiol, tai meddalwedd, cyfrifwyr ac asiantaethau hysbysebu a chysylltiadau cyhoeddus, nifer sylweddol o gyflogwyr Cyflog Byw. Mae'r adroddiad yn argymell yn gryf y dylid rhoi cryn sylw i'r maes hwn yn ogystal â denu cyflogwyr o bob ardal ledled y wlad.\nWrth drafod yr adroddiad, dywedodd yr Athro Edmund Heery: "Mewn cyfnod byr, mae sefydliadau pwysig wedi'u hachredu gan yr ymgyrch Cyflog Byw yng Nghymru ac mae bellach yn rhan o drafodaethau gwleidyddol a chymdeithasol. Mae'r adroddiad hwn, a ryddhawyd yn ystod Wythnos Cyflog Byw, yn sôn am gynnydd yr ymgyrch ac rwy'n gobeithio y bydd yn feincnod y gallwn gymharu rhagor o lwyddiannau yn ei erbyn.\n"Am y tro, dylem ddathlu'r ffaith fod gennym gyflogwyr Cyflog Byw achrededig ledled Cymru ac mewn sawl sector. Wrth edrych i'r dyfodol, dylai'r ymgyrch ymrwymo i ymledu cyflogwyr Cyflog Byw ledled Cymru yn ogystal â denu rhagor o gyrff cyhoeddus. Gall manteisio ar gefnogaeth y sector preifat drwy gynyddu cynrychiolaeth gwasanaethau proffesiynol, hefyd fod yn gam arwyddocaol gan ei fod eisoes wedi bod llwyddiannus iawn y tu allan i Gymru."


#2020 / Tach 2019\n£2020 i greu digwyddiad creadigol\nOes gynnoch chi syniad am ddigwyddiad creadigol ond heb yr amser, y gefnogaeth a’r cyllid i’w wireddu?\nDyma gyfle i’r rheiny rhwng 16 – 25 oed i bitsio am gyllideb a chefnogaeth i ddod â’ch syniad yn fyw.\nBreuddwydiwch, mentrwch ac ewch amdani!\nPa fath o ddigwyddiadau?\nMae hwn yn hollol fyny i chi, yr artistiaid.\nGall fod yn theatr, arddangosfa, eitem ar-lein, unrhywbeth! Gallwch ymgeisio fel unigolyn, fel pâr neu fel grŵp.\nBydd yr holl ymgeiswyr yn cael eu gwahodd i bitsio eu syniad i banel proffesiynol o arbenigwyr ar ddydd Sadwrn, 11 Ionawr 2020 yn M-SParc, parc gwyddoniaeth newydd ar Ynys Môn. Bydd y rheini sy’n cael ei dewis ar gyfer y rhestr fer yn cael cyfle i fynychu sesiwn gan Syniadau Mawr Cymru i’w helpu i baratoi ar gyfer y broses bitsio .\nBydd y panel yn dethol un syniad i dderbyn £2020 i wireddu a rheoli eu digwyddiad gyda chefnogaeth Frân Wen a Syniadau Mawr Cymru.\nDyddiad Cau Ceisiadau: 1 Tachwedd 2019\nDylai’r rhai sydd â diddordeb mewn cymryd rhan yn #2020 anfon neges e-bost at mari@franwen.com, gan nodi’n fras beth yw’r syniad.\nCefnogir y prosiect gan Gyngor Celfyddydau Cymru a Syniadau Mawr Cymru, y cynllun sy’n cefnogi pobl ifanc i ddatblygu eu sgiliau busnes a mentergarwch.\nEleni yw’r ail dro i ni gynnal y prosiect pitsio creadigol yma. Ym mis Hydref 2018 cawsom 8 cyflwyniad creadigol gwych (gweler yr oriel a’r fideo isod) gan bobl ifanc roedd yn amrywio o arddangosfa ffotograffiaeth ryngweithiol i ŵyl gelf Gymraeg-Gaeleg undydd.\nY digwyddiad llwyddiannus oedd prosiect dawnsio cyfoes a cherddoriaeth Gymraeg gan Elan Elidyr o Aberystwyth.\nGallwch ymgeisio fel unigolyn neu fel grwp o unigolion.\nCylfe i fynychu sesiwn Sut i Bitsio gan Syniadau Mawr Cymru ar ddydd Sadwrn, 16 Tachwedd 2019.\nByddwch yn cael eich gwahodd i bitsio eich syniad i banel proffesiynol yn M-SParc, parc gwyddoniaeth newydd ar Ynys Môn, ar ddydd Sadwrn 11eg o Ionawr 2020.\nClustnodir 20 munud ar gyfer eich pitsh – gall fod ar unrhyw ffurf ond mae’n rhaid creu argraff!\nBydd y panel yn dethol un syniad i dderbyn cyllideb o £2020 a chefnogaeth ymarferol gan Frân Wen.\nBydd rhaid i’r digwyddiad gymryd lle cyn Mawrth 2020.